CELEX: 32014L0101
Language: fi
Date: 2014-10-30 00:00:00
Title: Komission direktiivi 2014/101/EU, annettu 30 päivänä lokakuuta 2014 , yhteisön vesipolitiikan puitteista annetun Euroopan parlamentin ja neuvoston direktiivin 2000/60/EY muuttamisesta  ETA:n kannalta merkityksellinen teksti

31.10.2014   
            
            
               FI
            
            
               Euroopan unionin virallinen lehti
            
            
               L 311/32
            
         KOMISSION DIREKTIIVI 2014/101/EU,
   annettu 30 päivänä lokakuuta 2014,
   yhteisön vesipolitiikan puitteista annetun Euroopan parlamentin ja neuvoston direktiivin 2000/60/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön vesipolitiikan puitteista 23 päivänä lokakuuta 2000 annetun Euroopan parlamentin ja neuvoston direktiivin 2000/60/EY (1) ja erityisesti sen 20 artiklan 1 kohdan ensimmäisen alakohdan,
   sekä katsoo seuraavaa:
   
               (1)
            
            
               Jäsenvaltioiden direktiivin 2000/60/EY 8 artiklan mukaisesti vesien tilan seuraamiseksi kehittämien tyyppimuuttujien seurannassa käytettävien menetelmien laatu ja vertailtavuus olisi varmistettava.
            
         
               (2)
            
            
               Direktiivin 2000/60/EY liitteessä V olevassa 1.3.6 kohdassa edellytetään, että tyyppimuuttujien seurannassa käytettävien menetelmien on noudatettava kyseisessä liitteessä lueteltuja kansainvälisiä standardeja tai muita kansallisia tai kansainvälisiä standardeja, joilla varmistetaan sellaisten tietojen saaminen, joilla on vastaava tieteellinen laatu ja vertailtavuus. Liitteessä V luetellaan kansainväliset standardit, jotka olivat käytettävissä kyseisen direktiivin hyväksymisajankohtana.
            
         
               (3)
            
            
               Direktiivin 2000/60/EY julkaisemisen jälkeen Euroopan standardointikomitea (CEN) on julkaissut koko joukon uusia standardeja, osittain yhdessä Kansainvälisen standardisoimisjärjestön kanssa, jotka koskevat näytteenottoa biologisiin tarkoituksiin kasviplanktonista, makrofyyteistä ja fytobentoksesta sekä pohjalla elävistä selkärangattomista eläimistä, kaloista ja hydrologis-morfologisista ominaisuuksista. Kyseiset standardit olisi lisättävä direktiivin 2000/60/EY liitteessä V olevaan 1.3.6 kohtaan.
            
         
               (4)
            
            
               Uusien standardien jatkuvasta kehittämisprosessista ja olemassa olevien standardien päivittämisestä johtuen CEN:in jäsenlaitokset eivät enää julkaise tiettyjä direktiivin 2000/60/EY liitteessä V olevassa 1.3.6 kohdassa lueteltuja standardeja, minkä vuoksi ne olisi poistettava.
            
         
               (5)
            
            
               Kaksi direktiivin 2000/60/EY liitteessä V olevassa 1.3.6 kohdassa lueteltua standardia (EN ISO 8689-1:1999 ja EN ISO 8689-2:1999 9) koskivat seurannan sijasta biologista luokittelua; ne on myöhemmin otettu huomioon laadittaessa pöytäkirjoja luokittelurajojen vahvistamiselle direktiiviin liittyvän yhteisen täytäntöönpanostrategian yhteydessä, ja ne voidaan nyt poistaa.
            
         
               (6)
            
            
               Sen vuoksi direktiiviä 2000/60/EY olisi muutettava.
            
         
               (7)
            
            
               Tässä direktiivissä säädetyt toimenpiteet ovat direktiivin 2000/60/EY 21 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2000/60/EY liite V tämän direktiivin liitteen mukaisesti.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 20 päivänä toukokuuta 2016. Niiden on viipymättä toimitettava komissiolle kirjallisina nämä säännökset.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 30 päivänä lokakuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 327, 22.12.2000, s. 1.
   
      LIITE
      Korvataan direktiivin 2000/60/EY liitteessä V oleva 1.3.6 kohta seuraavasti:
      
         ”1.3.6   Laatutekijöiden seurantaa koskevat standardit
         
         Tyyppimuuttujien seurannassa käytettävien menetelmien on noudatettava jäljempänä lueteltuja kansainvälisiä standardeja tai muita kansallisia tai kansainvälisiä standardeja, joilla varmistetaan sellaisten tietojen saaminen, joilla on vastaava tieteellinen laatu ja vertailtavuus, siltä osin kuin ne kattavat seurannan.
         
            Näytteenottoa biologisista laatutekijöistä koskevat standardit
         
         Geneeriset menetelmät, joita käytetään yhdessä seuraaviin biologisiin laatutekijöihin liittyvissä standardeissa esitettyjen erityismenetelmien kanssa:
         
                     EN ISO 5667-3:2012
                  
                  
                     Water Quality — Sampling — Part 3: Preservation and handling of samples
                  
               
            Kasviplanktonia koskevat standardit
         
         
                     EN 15204:2006
                  
                  
                     Water quality — Guidance standard on the enumeration of phytoplankton using inverted microscopy (Utermöhl technique)
                  
               
                     EN 15972:2011
                  
                  
                     Water quality — Guidance on quantitative and qualitative investigations of marine phytoplankton
                  
               
                     ISO 10260:1992
                  
                  
                     Water quality — Measurement of biochemical parameters — Spectrometric determination of the chlorophyll-a concentration
                  
               
            Makrofyyttejä ja phytobentosta koskevat standardit
         
         
                     EN 15460:2007
                  
                  
                     Water quality — Guidance standard for the surveying of macrophytes in lakes
                  
               
                     EN 14184:2014
                  
                  
                     Water quality — Guidance for the surveying of aquatic macrophytes in running waters
                  
               
                     EN 15708:2009
                  
                  
                     Water quality — Guidance standard for the surveying, sampling and laboratory analysis of phytobenthos in shallow running water
                  
               
                     EN 13946:2014
                  
                  
                     Water quality — Guidance for the routine sampling and preparation of benthic diatoms from rivers and lakes
                  
               
                     EN 14407:2014
                  
                  
                     Water quality — Guidance for the identification and enumeration of benthic diatom samples from rivers and lakes
                  
               
            Pohjalla eläviä selkärangattomia eläimiä koskevat standardit
         
         
                     EN ISO 10870:2012
                  
                  
                     Water quality — Guidelines for the selection of sampling methods and devices for benthic macroinvertebrates in fresh waters
                  
               
                     EN 15196:2006
                  
                  
                     Water quality — Guidance on sampling and processing of the pupal exuviae of Chironomidae (Order Diptera) for ecological assessment
                  
               
                     EN 16150:2012
                  
                  
                     Water quality — Guidance on pro-rata Multi-Habitat sampling of benthic macro-invertebrates from wadeable rivers
                  
               
                     EN ISO 19493:2007
                  
                  
                     Water quality — Guidance on marine biological surveys of hard-substrate communities
                  
               
                     EN ISO 16665:2013
                  
                  
                     Water quality — Guidelines for quantitative sampling and sample processing of marine soft-bottom macro-fauna
                  
               
            Kaloja koskevat standardit
         
         
                     EN 14962:2006
                  
                  
                     Water quality — Guidance on the scope and selection of fish sampling methods
                  
               
                     EN 14011:2003
                  
                  
                     Water quality — Sampling of fish with electricity
                  
               
                     EN 15910:2014
                  
                  
                     Water quality — Guidance on the estimation of fish abundance with mobile hydroacoustic methods
                  
               
                     EN 14757:2005
                  
                  
                     Water quality — Sampling of fish with multi-mesh gillnets
                  
               
            Hydrologis-morfologisia muuttujia koskevat standardit
         
         
                     EN 14614:2004
                  
                  
                     Water quality — Guidance standard for assessing the hydromorphological features of rivers
                  
               
                     EN 16039:2011
                  
                  
                     Water quality — Guidance standard on assessing the hydromorphological features of lakes
                  
               
            Fysikaalis-kemiallisia muuttujia koskevat standardit
         
         Asiaa koskevat CEN/ISO-standardit”